S’inicien les obres en el CEIP Villar Palasí per a la substitució de la seua coberta i accions de conservació i manteniment per valor de 230.000 euros
2025-07-24

Aquesta setmana s’han iniciat en el col·legi públic Villar Palasí de Burjassot les obres per valor de 230.000 euros que s’invertiran, principalment, en la substitució de la deteriorada coberta de l’edifici i en altres accions necessàries de manteniment i conservació del centre. Aquesta ajuda procedeix del Pla de Manteniment d’Escoles de la Diputació de València.

En el cas del CEIP Villar Palasí, la subvenció assignada servirà per a substituir per complet la coberta de l’edifici que, en l’actualitat i a causa de la deterioració pel pas del temps, presenta nombroses goteres que no es poden reparar aïlladament sinó que precisen d’un recanvi integral de l’estructura. Així mateix, l’obra comporta també treballs de recanvi de finestrals que permetran mantindre millor l’aïllament de les aules. Està previst que l’obra finalitze al desembre.